laion/Wikipedia-Exotic huggingface dataset:
הסוס בעל פרסת הזהב

הסוס בעל פרסת הזהב (באנגלית: The Horse in the Gray Flannel Suit) הוא סרט קולנוע אמריקאי מסוגת קומדיה רומנטית משנת 1968 בבימויו של נורמן טוקר, עם דין ג'ונס ודיאן בייקר בתפקידים הראשיים. התסריט מבוסס על הספר "The Year of the Horse" של אריק האץ' (אנ') משנת 1965. פרד בולטון (דין ג'ונס) הוא אלמן המגדל לבד את בתו הלן (אלן ג'אנוב) בעזרת הדודה מרתה (לורן טאטל). פרד הוא פרסומאי בכיר בחברת פרסומת גדולה בשדרת מדיסון בניו יורק. הבוס שלו מר דוגן (פרד קלארק בתפקידו האחרון), הטיל עליו ליזום מסע פרסומת לתרופה נגד צרבת בשם "אספרסל". כל הצעותיו של פרד נדחות ודוגן נותן לו 24 שעות להביא רעיונות חדשים למסע הפרסומת, אחרת יפוטר. פרד מיואש, בתו הלן חובבת הרכיבה עולה לו הון והוא עומד לאבד את מקום עבודתו. הלן רוצה שיהיה לה סוס משלה אבל פרד אינו מסוגל לשלם עבור זה. לאחר לילה מרוט עצבים וחסר שינה, הוא מגבש רעיון חדש ומצליח לאחר מאמץ לשכנע את דוגן. החברה תרכוש סוס במחיר 5,000 דולר שייקרא בשם "אספרסל". הלן תרכב עליו ותזכה במדליות וזה יזניק את מכירות ה"אספרסל". דוגן מבטיח לפרד שאם מסע הפרסום יצליח, הוא יעלה את משכורתו וימנה אותו לסגן נשיא החברה. פרד נפגש עם המאמנת ובעל בית הספר לרכיבה, סוזי קלמנס (דיאן בייקר) והיא מוצאת חן בעיניו. "אספרסל" הוא סוס בגוון אפור (מכאן שם הסרט) והלן מתחילה להתאמן עליו, זוכה בשלוש מדליות ושמו של "אספרסל" מתפרסם ביחד עם שם התרופה. רוני (קורט ראסל) הוא ידיד של הלן ומנסה להתחבב עליה אך היא כל הזמן עסוקה בסוסים. דוגן מגיע ומודיע שמכירות התרופה אינן מספיקות ודורש שהסוס ישתתף בתחרות הארצית בשיקגו אחרת עתידו בחברה אינו מובטח. הלן מקשיבה לשיחה ומרגישה שאינה יכולה להשתתף בתחרות. באחת הפעמים בהן לוקח פרד את "אספרסל" לרכיבה, מתחיל הסוס לדהור ושוטרים עוצרים אותו בחשד לגניבת הסוס. פרד לא יכול להוכיח שהוא בעל הסוס ולכן נעצר ומשוחרר למחרת. פרד אומר לסוזי כי בעת הדהירה הסוס קפץ מעל גבר בגובה 2.1 מטר. היא בטוחה שלסוס יש פוטנציאל ומסכימה לרכב על הסוס בתחרות לאחר תקופת אימון בעזרת המאמן ארצ'ר מדיסון (לויד בוצ'נר) שהיה בעבר חבר קרוב שלה. פרד מסכים מחוסר ברירה. התחרות היא קשה וארוכה אולם בסופה זוכה סוזי והסוס האפור "אספרסל" במקום ראשון. הכל בא על מקומו בשלום, הסוס "אספרסל" ביחד עם התרופה "אספרסל", פרד מקבל העלאה במשכורת וקידום בתפקיד וסוזי מקבלת בשמחה את הצעת הנישואין שלו. אתר האינטרנט הרשמי של הסוס בעל פרסת הזהב "הסוס בעל פרסת הזהב", במסד הנתונים הקולנועיים IMDb (באנגלית) "הסוס בעל פרסת הזהב", באתר AllMovie (באנגלית) "הסוס בעל פרסת הזהב", באתר Rotten Tomatoes (באנגלית) "הסוס בעל פרסת הזהב", במסד הנתונים הקולנועיים KinoPoisk (ברוסית) הסוס בעל פרסת הזהב, באתר TCM
לה מאקארנה

לה מאקארנה (בספרדית: La Macarena) היא עיירה במחוז מטה שבקולומביה הממוקמת כ-280 קילומטרים דרומית לעיר בוגוטה. העיירה מהווה יעד תיירותי בין החודשים יולי עד נובמבר משום שהנהר קניו קריסטלס, אשר מכונה גם "נהר חמשת הצבעים", נמצא בתחום היישוב ואשר צבעיו מתחלפים בין צהוב, ירוק, כחול, שחור ובעיקר אדום בין החודשים יולי עד נובמבר. ערך זה הוא קצרמר בנושא יישובים בקולומביה. אתם מוזמנים לתרום לוויקיפדיה ולהרחיב אותו.
רטירו (מדריד)

רטירו (בספרדית: Retiro) הוא רובע במרכז מדריד, בירת ספרד. הרובע משתרע על פני 5.38 קמ"ר, ונכון לשנת 2005 אוכלוסייתו מנתה 126,058 תושבים. אטרקציות בולטות ברובע רטירו כוללות בין היתר את הפארק הציבורי "פארק רטירו" אשר משתרע על פני 350 דונם ואשר נוסד עוד במהלך המאה ה-16, ואת מצפה הכוכבים. ארמון הזכוכית בפארק בואן רטירו פארק רטירו מצפה הכוכבים ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
אנוביס (צופן)

אנוביס (Anubis) הוא צופן בלוקים שתוכנן על ידי וינסנט ריימן ופאולו ס. ל. מ. בארטו (אנ') כמשתתף בפרויקט NESSIE (אנ'), תוכנית מחקר לשעבר שיזמה הנציבות האירופית בשנת 2000 לזיהוי אלגוריתמים קריפטוגרפיים חדשים. אף על פי שהצופן לא נכלל בפורטפוליו הסופי של NESSIE, העיצוב שלו נחשב לחזק מאוד, ולא נמצאו התקפות עד 2004 לאחר סיום הפרויקט. הצופן אינו מוגן בפטנט ושוחרר על ידי המעצבים תחת רישיון חופשי. אלגוריתם ההצפנה אנוביס פועל על בלוקי נתונים של 128 סיביות, ומקבל מפתחות באורך 32N סיביות (כאשר N = 4,..., 10). הוא תוכנן כרשת החלפה-תמורה, הנושאת דמיון גדול לתקן ההצפנה המתקדם הקרוי גם ריינדל. בדומה ל-KHAZAD, שתוכנן על ידי אותם מחברים וגם הוגש ל-NESSIE, הוא משתמש באינוולציות לפעולות השונות. אינוולציה היא פעולה שההופכי שלה זהה לפעולה הקדמית. במילים אחרות, כאשר אינוולציה מופעלת פעמיים, זה כמו שלא בוצעה פעולה כלל. הדבר מאפשר יישום חומרה ותוכנה קומפקטיים בעלות נמוכה. הצופן תוכנן באופן המאפשר להשתמש באותן פעולות הן עבור הצפנה והן עבור פענוח. כאשר השוני ביניהם הוא ייצור מפתח ההצפנה לכל אחד מסבבי הצופן. הן הפעולות של תיבת ההחלפה s-box והן פעולות ערבוב העמודות הן אינוולוציונים. אף על פי שריבוי רכיבים אינוולוציונים עשויים להפוך צופן לרגיש יותר לפיצוח על ידי התקפות הבחנה, על ידי כך שמנצלות את מבנה המחזור של התמורות בתוך הצופן, לא הוצגה נכון ל-2022 אסטרטגיית תקיפה יעילה לצופן אנוביס. לצופן אנוביס שתי גרסאות; בגרסה הראשונה שבהגשה המקורית הצופן משתמש בתיבת החלפה אקראית מדומה(אנ'). בגרסה השנייה שהגיעה לאחר מכן, תיבת ההחלפה שונתה להיות יעילה יותר ליישום בחומרה, הגרסה החדשה יותר של צופן אנוביס נקראת גרסה מכווננת (באנגלית: "tweaked"). היא אינה משנה את המבנה הבסיסי של סבב הצופן של אנוביס, במקום זאת, היא מחליפה את תיבת ההחלפה האקראית המדומה, אשר בהגשה המקורית נוצרת לחלוטין באקראי (כלומר חסרת כל מבנה פנימי), לתיבה הנוצרת על ידי מבנה רקורסיבי: תיבת ההחלפה החדשה בגודל 8x8 בתים מורכבת מ"מיני-תיבות" קטנות יותר בגודל 4x4 בתים שנוצרו באקראי (תיבת P ותיבת Q). המחברים טוענים שהאלגוריתם מאובטח מפני מספר התקפות, הכוללות: ניתוח דיפרנציאלי וליניארי של ארבעה סיבובי הצפנה, כמו כן: התקפות מפתח קשור, אינטרפולציה, בומרנג, קריפטאנליזה דיפרנציאלית חתוכה, קריפטאנליזה דיפרנציאלית בלתי אפשרית והתקפות רוויה. התקפת שחזור המפתח היעילה ביותר עבור אנוביס לטענת מתכנני האלגוריתם היא חיפוש מפתח ממצה. לא ניתן להשיג מידע מזוגות טקסט רגיל-מוצפן נתון, אודות זוגות טקסט רגיל-צופן אחרים, ביעילות רבה יותר מאשר על-ידי קביעת המפתח על-ידי חיפוש מפתח ממצה. המאמץ הצפוי של חיפוש מפתח ממצה תלוי באורך הסיביות של מפתח הצופן והערך הצפוי הוא 2 m − 1 {\displaystyle 2^{m-1}} עבור מפתח בגודל m סיביות. עם זאת, בשל הדמיון של הצופן עם תקן ההצפנה המתקדם ריינדל הצופן לא נחשב לבעל יתרונות משכנעים על פניו, ולכן לא נכלל בשלב ההערכה השני של פרויקט NESSIE. הצופן נקרא על שם האל המצרי אנוביס, שהיה אחראי על קישוט וחניטה. תפקידיו במיתולוגיה מצרית: אחראי על חניטת המתים, שומר הקברים ובתי הקברות, מדריכם של הנשמות, מודד הלבבות. מעצבי הצופן פירשו את התפקיד שמירה כהצפנה. לטענתם מי שיעז לפצח את הצופן יקולל. The Anubis Block Cypher - מחבר פאולו ס.ל.מ. בארטו וינסנט ריימן ופאולו בארטו, צופן הבלוקים אנוביס, ‏ספטמבר 2000
At-will employment

על פי דיני עבודה בארצות הברית מדיניות "At-will employment" (בתרגום חופשי לעברית: העסקה לפי רצון) נותן למעסיק את היכולת לפטר את העובד באופן מיידי מכל סיבה שהיא ללא צורך לבסס את הסיבה לפיטורים על עילה מוצדקת, ומבלי לתת לעובד אזהרה כלשהי. אפשרות זו קיימת במרבית המדינות בארצות הברית כל עוד הסיבה לפיטורים אינה בלתי חוקית (למשל, פיטורים בשל הגזע, הדת או העדפה המינית של העובד). עובד המתקבל למקום עבודה המתנהל על פי מדיניות זו, העובד לא יהיה רשאי לתבוע את המעסיק בגין הפסדים הנובעים מהפיטורין. מדיניות זו מתבססת על עיקרון מקביל לפיו לעובד שמורה אותה הזכות לעזוב את מקום העבודה ללא סיבה או אזהרה כלשהי. החסרונות העיקריים למדיניות זו היא שהמערכת מעודדת בכך תחרות ובריונות במקום העבודה, ושמעסיקים יכולים לנצל לרעה את הזכות לפטר עובדים ללא צורך לבסס את הסיבה לפיטורים על עילה מוצדקת, ולמשל לתת לעובדים מסוימים משימות מסוכנות יותר או משימות אשר חוקיותן פחות ברורה מתוך ההנחה שסביר להניח שאותם העובדים יחששו יותר לסרב לכך משום שהדבר עלול לגרום לכך שיפטרו אותם. Shepherd, Jay (2012). Firing at Will: A Manager's Guide. New York: Apress. p. 4. ISBN 9781430237396. נבדק ב-27 במרץ 2020. {{cite book}}: (עזרה) See, e.g., Richard Epstein, In Defense of the Contract at Will, 57 U. Chi. L. Rev. 947 (1984). ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
צער בעלי חיים (עמותות)

בישראל פועלות כמה עמותות שונות בשם צער בעלי־חיים, שמטרתן העיקרית היא מניעת צער וסבל מבעלי חיים. העמותות השונות פועלות למתן הגנה ולמקלט לבעלי החיים, נאבקות בהתאכזרות לבעלי החיים, מעודדות אימוץ חיות מחמד ופועלות לשכנע את הקהילה להבנה ולטיפול בבעלי חיים. העמותות ממומנות על ידי תרומות, דמי חבר ומענקים רפואיים-וטרינריים. פועלות כיום עמותות שונות הנושאות את אותו השם, אך מדובר בעמותות שונות שפועלות בערים תל אביב, ירושלים, חיפה, רמת גן, באר-שבע והנגב, ורחובות. עמותת "צער בעלי־חיים תל אביב" היא הוותיקה ביותר, ונקראה במקור צער בעלי־חיים בישראל, על פי הפסוק ”כי תראה חמור שונאך רובץ תחת משאו וחדלת מעזוב לו - עזוב תעזוב עמו.” (ספר שמות, פרק כ"ג, פסוק ה') ופירשו חז"ל: ”שונאך - אפילו רשע או גוי, משום צער בעלי חיים” (תלמוד בבלי, מסכת בבא מציעא, דף ל"ב, עמוד א'.) האגודה נוסדה בשנת 1927 בסיוע האגודה המלכותית למניעת התאכזרות לבעלי חיים שפעלה בארץ ישראל מטעם[דרושה הבהרה] המנדט הבריטי. האגודה הקימה בית מחסה לבעלי חיים באבו כביר בדרום תל אביב, דומה לאלו שקמו באנגליה ובאירופה באותה תקופה, ובו אושפזו וטופלו סוסים, חמורים וגמלים. עמותת "צער בעלי חיים רמת גן והסביבה" הוקמה בשנת 1944 בשכונת נחלת יצחק בו שוכן המקום עד היום. את העמותה הקימה גרטה בירן שנמלטה לישראל מהנאצים בזמן מלחמת העולם השנייה. אחד הנושאים השנויים במחלוקת לגבי פעילות העמותות הוא המתת בעלי חיים שאינם נמסרים לאימוץ. מכיוון שלעמותות רבות יש מדיניות של "דלת פתוחה", הן מקבלות לבית המחסה כל בעל חיים שננטש. באופן זה, מתמלאים בתי המחסה בבעלי חיים מעבר לצפיפות המקובלת, מבלי שיימצאו מאמצים לכל בעלי החיים. פתרון לבעיית הצפיפות הוא המתת בעלי החיים. יד 4 מדיה וקבצים בנושא צער בעלי חיים בוויקישיתוף ynet, חודש לפטירתה של "האמא של בעלי החיים", באתר ynet, 9 בדצמבר 2012 אגודת צער בעלי חיים בתל אביב, 1964, באתר ארכיון הסרטים הישראלי בסינמטק ירושלים מבט על מרכז צער בעלי חיים, באתר ארכיון הסרטים הישראלי בסינמטק ירושלים, יומן גבע 355, 1966 אתר העמותה בתל אביב. אתר העמותה בירושלים. אתר העמותה בחיפה. אתר העמותה ברמת גן. אתר העמותה בבאר שבע. אתר העמותה ברחובות.
נקודת מקין

נקודת מקין (באנגלית: M'Kean Point) היא לשון יבשה בחוף הדרום מזרחי של האי ליווינגסטון באיי שטלנד הדרומיים, שבאנטארקטיקה. לשון היבשה היא שלוחה של פסגת קאלופר. לשון היבשה ממוקמת בין מפרץ ברונאו (שנמצא 9.2 קילומטרים ממערב לנקודת מקין), לבין נקודת רנייר. לשון היבשה מפרידה בין שפכו של קרחון סרבארנה שמדרום-מערב ללשון היבשה, לבין קרחון מגורה שמצפון - צפון-מזרח ללשון היבשה. הלשון ממוקמת 17.32 קילומטרים מזרחית - צפון-מזרחית מנקודת בוטב; 2.6 קילומטרים צפונית - מזרחית לנקודת אייטוס; הלשון ממוקמת 3.3 קילומטרים דרומית - מזרחית לפסגת גרייט נידל. ו-13.99 קילומטרים דרומית - מערבית לנקודת רנייר. הנקודה צולמה מהאוויר על ידי הסקר האווירי של שטחי חסות איי פוקלנד (FIDASE) בעונת המחקר (הקיץ האנטארקטי) 1956–1957, וכן על הקרקע על ידי סוקרים של סקר שטחי חסות איי פוקלנד בין השנים 1957–1959, ובהתבסס על אלה, הנקודה מופתה לראשונה על ידי סוקרים בריטיים בשנת 1968. הנקודה מופתה לאחר מכן על ידי סוקרים ספרדים בשנת 1991 ועל ידי סוקרים בולגריים בשנת 2005 וכן בשנת 2009. הנקודה נקראת על שם קפטן ג'יי מ'קין (Captain J. M'Kean), רב החובל של ספינת צייד כלבי הים הבריטית הנסיכה שארלוט (Princess Charlotte), אשר הגיע לאזור זה בקיץ האנטארקטי בשנים 1821 – 1822. נקודת מקין באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת מקין גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי ומידע על מיפוי הנקודה
אלי מזרחי (עובד ציבור)

אליהו (אלי) מזרחי (31 במאי 1935 – 2001) היה מנהל לשכתם של ראשי הממשלה גולדה מאיר ויצחק רבין. נולד בירושלים לרבקה ושאול מזרחי. סיים את לימודי התיכון במחזור ה-33 של הגימנסיה העברית רחביה. במהלך לימודיו בבית הספר התיכון, היה אוהד קנאי של תנועת החרות, ואף נמנה עם צעירי קן בית"ר ששכן ברחוב החבשים (לימים, רחוב אתיופיה) בירושלים. בנוסף, הוא השתתף באופן קבוע בהרצאותיהם של ד"ר ישראל אלדד וגאולה כהן. לאחר שירותו הצבאי בחטיבת גבעתי, נרשם ללימודי היסטוריה ופילוסופיה כללית באוניברסיטה העברית בירושלים. אולם בתום שנת הלימודים הראשונה, עזב ופנה ליוזמות עסקיות ברודזיה הדרומית (לימים זיממבואה), באילת ובחבש (לימים אתיופיה). ב-1959 חזר לישראל, התקבל לנציבות שירות המדינה וחזר ללימודיו האקדמיים. ב-1961 החל לעבוד בספרייה הלאומית שם עבד עד לאוגוסט 1962. בנובמבר 1962 החל לעבוד בגנזך המדינה - תחילה כעוזר טכני ולאחר מכן כספרן. בסוף שנות השישים שימש כעוזרו של יועצה המדיני וראש לשכתה של ראש הממשלה גולדה מאיר, שמחה דיניץ. כשהאחרון מונה לשגריר ישראל בארצות הברית, ירש מזרחי את תפקידו והפך למנהל לשכת ראש הממשלה בפועל ב-30 בינואר 1973. הוא המשיך בתפקיד זה גם עם יורשה בתפקיד, יצחק רבין. הוא פרש משירות המדינה ב-1977 עם כניסתו של מנחם בגין ללשכת ראש הממשלה. ב-1988 פנתה גרושתו, בוורלי מזרחי, לגנזך המדינה לאחר שמצאה בדירתם חומר ארכיוני וספרים שהיו ברשות בעלה מתקופת עבודתו בשירות המדינה. החומר, אשר כלל חומר ברמת סיווג סודי וסודי ביותר, נלקח על ידי מזרחי לביתו ונשמר שם בניגוד לחוק במשך יותר מעשור. מזרחי נחקר על ידי השב"כ, שם הבינו שהוא שוקד על פרסום ספר אותו איים לפרסם בארצות הברית אם לא יעזרו לו כספית. בעקבות זאת, הצליח לקבל מענק חד פעמי של 100 אלף דולר, וקצבה חודשית מהמדינה. ההסדר הסודי הזה נמשך עד 1999, עד ששריפה אקראית בכפר פלסטיני גילתה שגם שם היו מוטמנים דו"חות מודיעין מקרטונים שהחזיק מזרחי - עליהם לא דיווח. השב"כ, שהגיע למסקנה כי מזרחי שיקר בהצהרה שהעביר למדינה וכי הייתה תקלה במכונת האמת שבדקה אותו, זימן אותו לבדיקה נוספת. בהצהרתו השנייה הודה, והבטיח להעביר את שאר החומר. אולם ב-2001 נפטר ולא הספיק לעשות זאת. אוסף אלי מזרחי, אתר ארכיון המדינה זאב יפת, "מי אתה, אלי מזרחי". הארץ, 3 ביוני 1977. ארכיון המדינה, תיק אישי - מזרחי אליהו, באתר ארכיון המדינה מנהל הלשכה איים לפרסם סודות, והמדינה שילמה, באתר ynet, 5 בנובמבר 2010
אורי אולניק

אורי אולניק (17 במאי 1963 – 25 באפריל 2016) היה מנכ"ל משרד התקשורת ומנהל בחברות הייטק. אולניק נולד בקיבוץ רביבים, אמו מיכל הייתה לוחמת פלמ"ח ובהמשך עבדה במפעל המתכות בקיבוץ. אביו משה היה חבר פלמ"ח גם כן ובהמשך מילא מספר תפקידים בכירים במשק. אולניק למד עריכת דין ועבד במשרד אביטל דרומי. בשנת 1999 הצטרף למשרד התקשורת כיועץ לשר התקשורת, בנימין בן אליעזר. לאחר החלפת הממשלה בשנת 2001 מונה על ידי שר התקשורת ראובן ריבלין למנכ"ל המשרד. ביוני 2004 הודיע לשר התקשורת באותה עת, אהוד אולמרט, על רצונו לפרוש ולפנות לדרך חדשה שאינה בתחום התקשורת. בתקופת כהונתו במשרד התקשורת בוצעו מספר רפורמות, בין היתר הגברת התחרות בדואר, סיום מכרזי דור 3 בסלולר, קידום מהלך לפרטת בזק ועוד. לאחר פרישתו ממשרד התקשורת כיהן בתפקידים בכירים בחברת קומברס ומשנת 2009 בחברת אמדוקס. נפטר בעת טיול באיטליה. אולניק היה נשוי לדפנה והשאיר אחריו שני בנים. ונקבר בקיבוצו רביבים. אולניק מיכל, באתר www.palmach.org.il אורי אולניק ימונה למנכ"ל משרד התקשורת, באתר ynet, 9 באפריל 2001 הדס, גיא (2004-10-31). "מנכ"ל משרד התקשורת אורי אולניק פורש - יעבור ככל הנראה לקומברס". Globes. נבדק ב-2022-01-12. Telecom News - לזכרו של אורי אולניק: פועלו ותרומתו לענף התקשורת, כמנכ"ל משהת"ק, באתר www.telecomnews.co.il גד פרץ, ‏אורי אולניק, מנכ"ל משרד התקשורת לשעבר, הלך לעולמו, באתר גלובס, 25 באפריל 2016
רימיני (נפה)

נפת רימיני (באיטלקית: Provincia di Rimini) היא נפה במחוז אמיליה-רומאניה שבצפון איטליה. בירת המחוז היא העיר רימיני ומתגוררים בכ-43% מאוכלוסיית הנפה. הנפה גובלת ברפובליקה העצמאית של סן מרינו. נכון לשנת 2019, המחוז מונה 339,437 תושבים על פני שטח של 922 קמ"ר, המקנה לו צפיפות אוכלוסין של 368 תושבים לקמ"ר. הנפה כוללת 27 קומונות. עיירות לחופי הים האדריאטי מהוות מוקד תיירות. בעקבות משאלי עם שנערכו בשנת 2006 ו-2009 מספר מועצות מקומיות הועברו מפזארו אה אורבינו לשטח הנפה. רימיני נוסדה בשנת 268 לפני הספירה כמושבה לטינית והייתה מקושרת דרך ויה פלמיניה שעברה דרך האפנינים עדרומא ודרך ויה אמיליה, שחוצה את עמק הפו, לפיאצ'נצה. לאחר נפילת רומא ב-476 הצטרפה לקונפדרציה ביזנטית שהכילה מספר ערים לאורך חופי מרשה. בעקבות זאת, היא הייתה תחת שלטון האפיפיור במשך שנים רבות עד שהפכה לקומונה במאה ה-11. הנפה נשלטה על ידי משפחתו של גואלף מלטסטה(אנ') עד המאה ה-16, אז נשלטה לזמן קצר על ידי הרפובליקה של ונציה. הנפה הפכה לחלק ממדינת האפיפיור ולימים הפכה למרכיב של ממלכת איטליה. בתחילת מלחמת העולם השנייה הגיעו לאזור פליטים יהודים רבים. אצ'יו ג'ורג'טי נתן להם אפשרות להסתתר בבית מלון בבעלותו תוך שיתוף פעולה עם ראש המשטרה המקומית של העיירה בלאביה. על פעילות זו הם זכו להכרה כחסידי אומות העולם. הנפה ובעיקר רימיני עצמו, בהיותה חלק מהביצורים של הקו הגותי הנאצי, הופצצו בכבדות על ידי בעלות הברית. במה שנקרא הקרב על רימיני (אנ') נורו על רימיני 1,470,000 כדורים על ידי כוחות היבשה של ארצות הברית. לדברי מפקד הארמייה השמינית הבריטית " הקרב על רימיני היה אחד הקשים ביותר שבהם השתתפה הארמייה השמינית. הלחימה הייתה דומה לזו שבמונטה קסינו". האזור שוחרר ב-1944 על ידי חיילים בריטים ופולנים. הקו הגותי מדיה וקבצים בנושא רימיני בוויקישיתוף אתר האינטרנט הרשמי של רימיני האתר הרשמי (באיטלקית). "Provincia di Rimini". Tutt Italia. נבדק ב-18 באוגוסט 2015. {{cite web}}: (עזרה) Fight for Rimini-The airfield battered, Trove-אתר אוסטרלי המכיל עותקים דיגיטליים של עתונים, ‏20 ספטמבר 1944-תאריך המאמר המקורי
פנבילי

פנבילי (בלועזית: Pennabilli) היא קומונה בנפת רימיני שבמחוז אמיליה-רומאניה שבצפון איטליה, הממוקמת כ־140 ק"מ דרומית־מזרחית לבולוניה וכ־45 ק"מ דרומית לרימיני. שטחה של העירייה מושפע מהפארק הטבעי הבין-אזורי של סאסו סימון וסימונצ'לו והוא חלק מקהילת ההרים אלטה ולמרצ'יה. פנבילי היא העירייה השנייה בגובהה במחוז רימיני, אחרי מונטקופיולו (אנ'), והעירייה השנייה הדרומית ביותר במחוז אמיליה-רומאניה, אחרי קסטדלצ'י (אנ'). על פי ממצאים ארכאולוגיים, בני האדם הראשונים החלו להתיישב באזור פנבילי בתקופות האטרוסקים והרומאים. במהלך הפשיטות הברבריות של אמצע האלף הראשון לספירה, שתי הפסגות שעליהן ניצבת הבירה (הנקראים כיום "רוקיונה" ו"רופה"), שימשו מקלט לאוכלוסיות שהתיישבו בסביבה ולאורך נהר המרצ'יה (אנ'). כך נוצרו הקהילות של "פנה" ו"בילי"; על פי חוקרי טופונימיה (אנ'), השם הראשון נובע מהמילה הלטינית "פינה" (פסגה/קצה), והשני מ"ביליה" (ראשי עצים), והם מתייחסים למבנה אופייני של שתי גבעות. קהילת פנה התפתחה ככפר, בעוד קהילת בילי הייתה מעוז של מלטסטה (אנ'); הוא מוזכר כבר בשנת 962, כאשר הקיסר אוטו הגדול העניק אותו כמחנה לרוזני קרפגנה (אנ'). עד ל-15 באוגוסט 2009, פנבילי הייתה משויכת למחוז מארקה (נפת פזארו אה אורבינו) ממנו היא התנתקה, יחד עם עוד שש רשויות מקומיות נוספות מאזור אלטה ולמרצ'יה, בעקבות יישום תוצאת משאל עם שנערך ב-17 וב-18 בדצמבר 2006. ב-20 במאי 2010 הצטרפה פנבילי הצטרף למועדון התיירות האיטלקי Bandiera arancione (אנ'). במחצית הראשונה של פברואר 2012 אזור העירייה היה אחד המושפעים ביותר מירידת שלגים חריגה, שהגיעו אפילו לגובה של 3 מטרים במרכז העיירה. מדיה וקבצים בנושא פנבילי בוויקישיתוף אתר האינטרנט הרשמי של Pro Loco Pennabilli "Pennabilli nell'Enciclopedia Treccani". www.treccani.it (באיטלקית). נבדק ב-2021-08-10. "Pennabilli | Sapere.it". www.sapere.it (באיטלקית). נבדק ב-2021-08-10.
Mowgli's Road

Mowgli's Road (בעברית: הדרך של מוגלי) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, The Family Jewels. השיר יצא לאור ב-13 בנובמבר 2009, כסינגל השני מתוך האלבום. לסינגל ישנו בי סייד, שהוא גרסת כיסוי לשיר "Space and the Woods" של הלהקה Late of the Pier. שם השיר הוא על מוגלי, הדמות הראשית מאוסף סיפורי "ספר הג'ונגל" של רודיארד קיפלינג. "Mowgli's Road" תואר כשיר פופ, אלט-פופ ופופ אקספרימנטלי. במקור, שימש השיר כבי סייד לסינגל "Obsessions", שיצא ב-16 בפברואר 2009, על ידי ניאון גולד רקורדס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות. סטיוארט הריטג' מהגרדיאן כתב, "Mowgli's Road הוא מוזר. [...] זה יכול היה בקלות להיות להיט, או ליתר דיוק, הדקות הראשונות יכלו. לאחריהן, השיר נכנס לתוך תערובת מטורפת של יללות קופים, שריקות ומלמולים ילדותיים". הקליפ של "Mowgli's Road" בוים על ידי כריס סוויני ועלה ליוטיוב ב-20 באוקטובר 2009. סינגל דיגיטלי רמיקסים דיגיטליים סינגל 7 אינץ' בריטי במהדורה מוגבלת הקרדיטים שלהלן לקוחים מהערות האלבום של The Family Jewels. הוקלט באייבורי טאוור ובאולפני קונק, לונדון מיקסינג באייבורי טאוור מאסטרינג באלקטרוניקל מאסטרינג, לונדון יצא לאור ב-Warner Chappell Music/Sony/ATV מרינה דיאמנדיס - שירה ליאם האו – הפקה, הנדסה, תכנות, תופים, כפיות, פיליקורדה, שריקה, בס, גיטרה אקוסטית, מיקסינג דוגאל לוט – Pro Tools אלכס מקנזי – צ'מבלו, תופים ריימונד67 (פרויקט Freesound) - קוף מכני Sandyrb (פרויקט Freesound) – קוף אנושי גיא דייווי – מאסטרינג מידע על הסינגל "Mowgli's Road" באתר מיוזיק בריינז מידע על היצירה "Mowgli's Road" באתר Discogs סרטון השיר "Mowgli's Road" באתר יוטיוב "Mowgli's Road / Space and the Woods – Single by Marina and The Diamonds". iTunes Store (UK). נבדק ב-12 בינואר 2022. {{cite web}}: (עזרה) Savage, Mark (11 במרץ 2015). "Marina and the Diamonds: 'Co-writing is killing pop music'". BBC. נבדק ב-12 בינואר 2022. {{cite web}}: (עזרה)תחזוקה - ציטוט: url-status (link) Wadeson, Danny (27 בינואר 2010). "Marina and the Diamonds – The Family Jewels". The Line of Best Fit. נבדק ב-12 בינואר 2022. {{cite web}}: (עזרה)תחזוקה - ציטוט: url-status (link) Routledge, Laura (7 בדצמבר 2009). "MARINA & THE DIAMONDS - MOWGLI'S ROAD". DIY. נבדק ב-12 בינואר 2022. {{cite web}}: (עזרה)תחזוקה - ציטוט: url-status (link) "OBSESSIONS/MOWGLI'S ROAD 7". Neon Gold Records. אורכב מ-המקור ב-20 בינואר 2009. נבדק ב-12 בינואר 2022. {{cite web}}: (עזרה) The Family Jewels, נבדק ב-2022-01-12 Heritage, Stuart (14 בנובמבר 2009). "Music: This week's releases". The Guardian. אורכב מ-המקור ב-31 בדצמבר 2014. נבדק ב-12 בינואר 2022. {{cite web}}: (עזרה) "Marina and the Diamonds | "Mowgli's Road"". 20 באוקטובר 2009. נבדק ב-12 בינואר 2022 – via YouTube. {{cite web}}: (עזרה) "Mowgli's Road" (UK limited-edition 7-inch single). Marina and the Diamonds. 679 Recordings. 2009. 679L168.{{cite AV media notes}}: תחזוקה - ציטוט: others in cite AV media (notes) (link) The Family Jewels (liner notes). Marina and the Diamonds. Atlantic Records. 2010. 825646836253.{{cite AV media notes}}: תחזוקה - ציטוט: others in cite AV media (notes) (link)
קארוי אנגל

קארוי אנגל (בהונגרית: Engel Károly; 22 בינואר 1879, ראקופריבוץ – 4 בפברואר 1968, בודפשט) היה רופא ופרופסור באוניברסיטה יהודי-הונגרי. הסופר ז'יגמונד אנגל היה אחיו. קארוי אנגל נולד במשפחה יהודית כבנם של בנימין אנגל ושל צציליה ברגר בכפר ראקופריבוץ שכיום נמצא בשטח סלובקיה ואז היה חלק מהאימפריה האוסטרו-הונגרית. הוא החל ללמוד באוניברסיטת וינה ובשנת 1902 קיבל את התואר דוקטור לרפואה מאוניברסיטת בודפשט (כיום שמה אוניברסיטת אטווש לוראנד). לאחר סיום לימודיו החל לעסוק ברפואה בבית חולים ובמקביל תוך זמן קצר החל ללמד באוניברסיטה בה סיים את התואר. בשנת 1919 חקר את הסיבות למגפת השפעת הספרדית וגילה את סיבותיה. בשנים 1922–1944 היה מנהל המחלקה הפנימית בבית חולים. במשך כל התקופה הוא היה מרצה באוניברסיטה במקביל לעבודה בבית חולים. על פעילותו באוניברסיטה הוא קיבל מספר פרסי הצטיינות. קארוי אנגל כתב מספר ספרים בתחום הרפואה, הראשון כבר בשנת 1914 ואחרון בשנת 1935. הוא היה: נשיא האגודה של רופאי בתי החולים הציבוריים, נשיא המייסד של החברה ההונגרית לרפואה פנימית עורך הארכיון הרפואי. מספר אגודות בחו"ל צירפו אותו לשורותיהם קרוי אנגל התחתן עם מריה סאנטו בשנת 1913, בתם של פרידייש סאנטו, מנהל בנק ושל וילמה ויינברגר. המיר את דתו לקתוליות בשנת 1914. A belorvostan tankönyve I-II. (társszerző, 1914) Belorvostani diagnosztika (társszerző, 1921) Az intravénás injekciókról (Budapest, 1926) A gyomorfekélyről (Budapest, 1928) Belgyógyászati diagnosztika (Budapest, 1929) Belgyógyászati vénygyűjtemény (Budapest, 1929) A vérkeringési szervek syphilise (Budapest, 1931) A belgyógyászati therapia technikája (Budapest, 1935) צלב האבירים של מסדר פרנץ יוזף עיוטר צלב האדום הפרוסי ביוגרפיה